**REPUBLIKA HRVATSKA**

**ISTARSKA ŽUPANIJA**

**EKONOMSKA ŠKOLA PULA**

**KLASA: 112-01/20-01/2**

**URBROJ: 2168-18/02-20-1**

Pula, 7.10.2020.

U sklopu projekta „MOZAIK 3“ koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno- obrazovnim ustanovama, faza III“ temeljem poziva UP.03.2.1.03 Europskog socijalnog fonda u sklopu Operativnog programa Učinkoviti ljudski potencijali 2014.-2020.,

**EKONOMSKA ŠKOLA PULA** kao partner u projektu raspisuje

**POZIV**

za obavljanje poslova pomoćnika u nastavi za učenike s teškoćama u razvoju

Radno mjesto: **POMOĆNIK/POMOĆNICA U NASTAVI**

Broj traženih osoba**: 1**

* Mjesto rada:

|  |  |  |  |
| --- | --- | --- | --- |
| **R.br.** | **Naziv škole i sjedište** | **Razred 2020./2021.** | **Sati tjedno** |
| **1.** | **Ekonomska škola Pula, Kovačićeva 3, 52100 Pula** | **1.** | **32** |

* **VRSTA UGOVORA:**
* **ugovor o radu na određeno vrijeme za nastavnu godinu 2020./2021. (do lipnja 2021. godine).**
* **UVJETI:**
* **završeno najmanje četverogodišnje srednjoškolsko obrazovanje**

**OPIS POSLOVA:**

Osnovna je zadaća pomoćnika u nastavi pružati neposrednu potporu učeniku s teškoćama u razvoju tijekom odgojno- obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, potporu u svakidašnjim nastavnim, izvannastavnim i izvanučioničkim aktivnostima. Poslovi pomoćnika u nastavi su: pomoć u komunikaciji i socijalnoj uključenosti, pomoć u kretanju, pomoć pri uzimanju hrane i pića, pomoć u obavljanju higijenskih potreba, pomoć u obavljanju školskih aktivnosti i zadataka, suradnja s učiteljima/ nastavnicima te vršnjacima učenika u razredu te poslovi specifični za funkcioniranje pojedinih učenika ili skupine učenika. Poslovi pomoćnika u nastavi definiraju se programom rada.

S kandidatom/kandidatkinjom izabranom za pomoćnika u nastavi za učenike s teškoćama u razvoju sklopit će se pisani ugovor o radu u trajanju do lipnja 2021. godine kojima će se definirati međusobna prava i obveze.

U prijavi na poziv kandidat/kandidatkinja treba navesti osobne podatke (ime i prezime, datum i mjesto rođenja, adresu stanovanja, broj telefona i mobitela) te sve tražene priloge.

Uz prijavu, kandidat/kandidatkinja dužni su priložiti sljedeće dokumente u izvorniku ili preslici:

* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* dokaz o državljanstvu,
* životopis,
* uvjerenje da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci)
* elektronički zapis o radno-pravnom statusu (potvrdu o podacima evidentiranim u matičnoj evidenciji Hrvatskog zavoda za mirovinsko osiguranje).
* Potvrdu/ certifikat o završenom programu edukacije za poslove pomoćnika u nastavi u minimalnom trajanju od 20 sati

Natjecati se mogu i kandidati/kandidatkinje koji nemaju završen program edukacije za poslove pomoćnika u nastavi u minimalnom trajanju od 20 sati uz uvjet da isti završe prije početka rada. Svi izabrani kandidati obvezni su savladati program edukacije pomoćnika prije početka rada. Kandidati koji su već završili taj program trebaju dostaviti potvrdu kojom to dokazuju te nisu obavezni pohađati edukaciju. Edukaciju će organizirati Istarska županija u okviru provedbe projekta „MOZAIK 3“. Odabir kandidata će se provesti sukladno Uputama za prijavitelje poziva broj UP.03.2.1.03.

Kandidat koji se poziva na pravo prednosti prema posebnim propisima, dužan je u prijavi pozvati se na to pravo koje ostvaruju samo pod jednakim uvjetima te uz prijavu, osim dokaza o ispunjavanju traženih uvjeta, priložiti sve propisane dokaze prema posebnom zakonu.

Kandidat koji se poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji, dužan je uz prijavu, osim dokaza o ispunjavanju traženih uvjeta, dostaviti i sve dokaze propisane člankom 103. stavka 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na poveznici Ministarstva hrvatskih branitelja: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Preslike traženih priloga ne moraju biti ovjerene, a polaznici su prije sklapanja pisanog ugovora dužni dostaviti na uvid originalne dokumente.

Nepravodobne i nepotpune prijave neće biti razmatrane.

Kandidati/kinje prijavom daju suglasnost za obradu osobnih podataka navedenih na svim dostavljenim prilozima odnosno ispravama za potrebe provedbe postupka sukladno odredbama Opće uredbe o zaštiti podataka (EU) 2016/679 i Zakona o provedbi Opće uredbe o zaštiti podataka (NN 42/18).

Sve kandidate koji su pravodobno dostavili potpunu prijavu sa svim prilozima odnosno ispravama i ispunjavaju uvjete iz javnog poziva Povjerenstvo za vrednovanje kandidata poziva na razgovor (intervju) prema odredbama Pravilnika o načinu i postupku zapošljavanju u Ekonomskoj školi Pula te Izmjenama i dopunama Pravilnika o načinu i postupku zapošljavanja u Ekonomskoj školi Pula, koji su dostupni na mrežnim stranicama škole:

<http://ss-ekonomska-pu.skole.hr/skola?news_hk=5254&news_id=1918&mshow=1859#mod_news>

Obavijest o vremenu i mjestu održavanja intervjua bit će objavljena na mrežnoj stranici škole <http://ss-ekonomska-pu.skole.hr/> najmanje 5 dana prije dana utvrđenog za razgovor s kandidatima, u skladu s propisima o zaštiti osobnih podataka.

Kandidat koji nije pristupio razgovoru (intervjuu) ne smatra se kandidatom.

**Rok za podnošenje prijava je 16.10.2020. godine.** Prijave se dostavljaju na adresu Škole: Ekonomska škola Pula, Kovačićeva 3,52100 Pula s naznakom „Javni poziv za obavljanje poslova pomoćnika u nastavi za učenike s teškoćama u razvoju“.

Zainteresirani za zaposlenje u više škola dostavljaju sve dokumente u sve škole, a u prijavi trebaju navesti škole po redoslijedu interesa.

Kandidati/kinje prijavljeni na javni poziv bit će obaviješteni o rezultatima javnog poziva objavom obavijesti na mrežnim stranicama škole.

Ravnatelj

Petko Radulović, dipl.oec.